ΣΠηγή: APE-MPE

**Ai-Da: Το ρομπότ-ζωγράφος κάνει την πρώτη του έκθεση**

Από τη στιγμή που τα [**ρομπότ**](https://www.cnn.gr/eidhseis/tag/3342/rompot)με τεχνητή νοημοσύνη σκιτσάρουν και ζωγραφίζουν, ήταν θέμα χρόνου να κάνουν και εκθέσεις των έργων τους.

Την πρώτη τέτοια έκθεση λοιπόν στον κόσμο θα κάνει η ρομποτική ζωγράφος Ai-Da στην γκαλερί «Barn» στο Κολλέγιο του Αγίου Ιωάννη του Πανεπιστημίου της Οξφόρδης από τις 12 Ιουνίου έως τις 6 Ιουλίου.

Το ανθρωποειδές ρομπότ (με εξωτερική εμφάνιση… μοντέλου) μπορεί να περπατήσει, να μιλήσει και να κρατήσει μολύβι ή πινέλο. Τα έργα της δεν έχουν να ζηλέψουν πολλά πράγματα από εκείνα σύγχρονων ζωγράφων της αφηρημένης τέχνης.

Το όνομα Ai-Da παραπέμπει στο όνομα του ανθρώπου που την εμπνεύσθηκε, καθώς και στην πρωτοπόρο Βρετανίδα μαθηματικό Άντα Λάβλεϊς (1815-1852), κόρη του Λόρδου Βύρωνα, η οποία θεωρείται ότι είχε γράψει το πρώτο πρόγραμμα για υπολογιστή.

Η Ai-Da είναι πολύ παραγωγική στη δουλειά της, καθώς είναι σε θέση να ολοκληρώσει ένα έργο της μέσα σε δύο ώρες. Συγκριτικά, ο Λεονάρντο Ντα Βίντσι χρειάστηκε περίπου 15 χρόνια για τη «Μόνα Λίζα» ([**την οποία και πάλι θεωρούσε ανολοκλήρωτη)**](https://www.cnn.gr/style/politismos/story/177897/giati-o-leonarnto-nta-vintsi-den-teleiose-ti-mona-liza-ti-apokalyptei-epistimonas), ενώ ο γλύπτης Ογκίστ Ροντέν δούλευε σχεδόν τέσσερις δεκαετίες τις «Πύλες της Κόλασης».

Η Ai-Da μπορεί να σκιτσάρει ένα πορτρέτο εξ όψεως, να συνθέσει έναν πίνακα αφηρημένης τέχνης, ενώ δεν διστάζει να δοκιμάσει το χέρι της και στη γλυπτική. Το βασικό γνώρισμα της είναι πως είναι σε θέση να διδάξει μόνη της καινούρια πράγματα στον εαυτό της και έτσι να δημιουργεί ολοένα πιο πολύπλοκα έργα. Ξεκινώντας από κάτι απλό, όπως τη φωτογραφία ενός δέντρου ή μιας μέλισσας, το ρομπότ είναι ικανό να ζωγραφίσει κάτι αφηρημένο, που κάλλιστα θα είχε θέση σε μια γκαλερί σύγχρονης τέχνης.

Next week AI-DA „1st ultra-realistic humanoid AI robot artist“ will open \*her\* exhibition. Can [#ArtificialIntelligence](https://twitter.com/hashtag/ArtificialIntelligence?src=hash&ref_src=twsrc%5Etfw) BE CREATIVE AT ALL? Let's have a closer look in this [#thread](https://twitter.com/hashtag/thread?src=hash&ref_src=twsrc%5Etfw) #https://youtu.be/fMddlxWI6EM [pic.twitter.com/9xOTx6scQj](https://t.co/9xOTx6scQj)

— holger volland (@holgervolland) [31 Μαΐου 2019](https://twitter.com/holgervolland/status/1134406147098718210?ref_src=twsrc%5Etfw)

«Δεν μπορούμε να προβλέψουμε τι θα φτιάξει, τι πρόκειται να παράγει, ποιο είναι το όριο της δημιουργίας της. Βρισκόμαστε στην αρχή μιας νέας εποχής ανθρωποειδών ρομπότ και θα είναι συναρπαστικό να δούμε ποια θα είναι η επίπτωση στην τέχνη», δήλωσε ο γκαλερίστας Αϊντάν Μέλερ, επιμελητής της έκθεσης με τον εύγλωττο τίτλο «Αβέβαια Μέλλοντα», σύμφωνα με τη βρετανική «Telegraph».

*Όπως είπε, στόχος του δεν είναι τα ρομπότ να αντικαταστήσουν τους καλλιτέχνες μια μέρα, αντίθετα πιστεύει ότι η άνοδος της τεχνητής νοημοσύνης στο χώρο της τέχνης θυμίζει την εμφάνιση της φωτογραφίας. «Στη δεκαετία του 1850», επεσήμανε, «όλοι νόμιζαν ότι η φωτογραφία θα αντικαθιστούσε την τέχνη και τους καλλιτέχνες, αλλά στην πραγματικότητα λειτούργησε συμπληρωματικά προς την τέχνη, έγινε ένα νέο είδος τέχνης που έφερε και πολλές νέες θέσεις εργασίας».*

***Newsroom , CNN Greece***

 13:53 Δευτέρα, 03 Ιουνίου 2019

**Ai\_Da: Το ρομπότ-ζωγράφος και η μαθηματικός κόρη του Λόρδου Βύρωνα**

Του Θανάση Κοπάδη\*

**Την πρώτη έκθεση ζωγραφικής στον κόσμο από ρομπότ πραγματοποίησε η ρομποτική ζωγράφος Ai-Da στην γκαλερί «Barn» του Πανεπιστημίου της Οξφόρδης το περασμένο καλοκαίρι.**

Το ανθρωποειδές ρομπότ μπορεί να περπατήσει και να μιλήσει. Μπορεί όμως να κρατήσει και μολύβι ή πινέλο και να ζωγραφίσει. Τα έργα της δεν έχουν να ζηλέψουν τίποτα από εκείνα σύγχρονων ζωγράφων της αφηρημένης τέχνης.

**Έχει την δυνατότητα να ολοκληρώσει ένα έργο της μέσα σε δύο ώρες, όταν ο Λεονάρντο Ντα Βίντσι χρειάστηκε περίπου 15 χρόνια για να ζωγραφίσει τη "Μόνα Λίζα".**

**Η Ai-Da μπορεί να σκιτσάρει ένα πορτρέτο εξ όψεως, να συνθέσει έναν πίνακα αφηρημένης τέχνης, ενώ δεν διστάζει να δοκιμάσει τις δυνατότητές της και στη γλυπτική. Το βασικό χαρακτηριστικό της είναι πως μπορεί να διδάξει μόνη της καινούρια πράγματα στον εαυτό της και έτσι να δημιουργεί ολοένα και πιο πολύπλοκα έργα. Ξεκινώντας από κάτι απλό, όπως τη φωτογραφία ενός δέντρου, το ρομπότ είναι ικανό να ζωγραφίσει κάτι αφηρημένο, που κάλλιστα θα είχε θέση σε μια γκαλερί σύγχρονης τέχνης.**

**Ο ιδιοκτήτης της γκαλερί που φιλοξένησε τα έργα της Ai-Da ανάφερε ότι: *"Τα ρομπότ δεν πρόκειται να αντικαταστήσουν τους καλλιτέχνες μια μέρα. Αντιθέτως η άνοδος της τεχνητής νοημοσύνης στο χώρο της τέχνης θυμίζει την εμφάνιση της φωτογραφίας. Τη δεκαετία του 1850 όλοι πίστεψαν ότι η φωτογραφία θα αντικαθιστούσε τους καλλιτέχνες. Στην πραγματικότητα όμως λειτούργησε συμπληρωματικά προς την τέχνη, έγινε ένα νέο είδος τέχνης και έφερε πολλές καινούριες θέσεις εργασίας".***

**Από που πήρε όμως το όνομά της;**

Το Ai-Da παραπέμπει στο όνομα του ανθρώπου που την εμπνεύσθηκε, αλλά και στην πρωτοπόρο Βρετανίδα μαθηματικό**Άντα Λάβλεϊς**, κόρη του Λόρδου Βύρωνα, η οποία θεωρείται ότι είχε γράψει το πρώτο πρόγραμμα για υπολογιστή.

Η Άντα Λάβλεϊς γεννήθηκε το1815 και ήταν το πρώτο και μοναδικό (νόμιμο) παιδί του γνωστού φιλέλληνα **Λόρδου Βύρωνα**. Τέσσερις μήνες μετά τη γέννησή της, ο Βύρωνας εγκατέλειψε για πάντα την Αγγλία και την οικογένειά του και έτσι η Άντα δε γνώρισε ποτέ τον διάσημο πατέρα της, που πέθανε στο Μεσολόγγι μετά από λίγα χρόνια. Μεγάλωσε με τη μητέρα της η οποία αποφάσισε από νωρίς ότι η κόρη της δε θα είχε καμία σχέση με την ποίηση και τις τέχνες. Οι σπουδές της Άντα εστίαζαν στα μαθηματικά και τις επιστήμες, γεγονός ασυνήθιστο για τις γυναίκες της εποχής. Η ευφυΐα της ξεπερνούσε αυτή του πατέρα της, γιατί συνδύαζε τη δική του φαντασία, με τη λογική των μαθηματικών και της φυσικής.

Σε ηλικία 13 ετών η Άντα έφτιαξε μία ιπτάμενη μηχανή, αφού πρώτα μελέτησε συστηματικά την ανατομία των πτηνών. Η μικρή Άντα δεν πέταξε ποτέ, αλλά η αποτυχία της την πείσμωσε περισσότερο. Το 1833 σε ηλικία 18 χρονών έκανε μία απ’ τις πιο καθοριστικές γνωριμίες της ζωής της. Ήταν ο Τσαρλς Μπάμπατζ, ο μελλοντικός "πατέρας του υπολογιστή". Ξεκίνησαν καθημερινή αλληλογραφία και η φιλία τους κράτησε μέχρι το τέλος της ζωής τους.

Δέκα χρόνια αργότερα, το 1842, η Άντα συνεργάστηκε στενά με τον Μπάμπατζ. Μετέφρασε τις σημειώσεις ενός Ιταλού επιστήμονα, πάνω στην "Αναλυτική Μηχανή" που είχε εμπνευστεί ο Μπάμπατζ. Ταυτόχρονα έκανε και δική της έρευνα. Οι σημειώσεις της δημοσιεύθηκαν σε μια σειρά επιστημονικών βιβλίων, με την Άντα να υπογράφει μόνο με τα αρχικά της, δηλαδή ΑΛ. Το Λ αντιστοιχούσε στο επίθετο που πήρε μετά τον γάμο της που ήταν Λάβλεϊς. Σε κάποιο σημείο των σημειώσεων της περιέγραφε μία μέθοδο μέτρησης των αριθμών "Μπερνούλι" με την "Αναλυτική Μηχανή" του Μπάμπατζ. Οι μελέτες της ήταν σωστές και πολύ μπροστά από την εποχή της.

Ουσιαστικά είχε δημιουργήσει τον πρώτο αλγόριθμο για τον υπολογιστή. Το 1953, όταν οι σημειώσεις της Άντα αναδημοσιεύτηκαν, αναγνωρίστηκε επισήμως ως η πρώτη προγραμματίστρια υπολογιστών. Πέθανε το 1852, από καρκίνο, σε ηλικία μόλις 37 χρονών.

[Alfavita](https://www.alfavita.gr/authors/alfavita) 30.03.2020 - 10:45

**[ai-da robot](https://twitter.com/aidarobot)**[@aidarobot](https://twitter.com/aidarobot)

:

[](https://twitter.com/aidarobot/status/1130438519841787904)

Ο Μέλερ εξέφρασε την ελπίδα ότι το ενδιαφέρον που έχει ήδη γεννήσει το ρομπότ, θα ενθαρρύνει τον ευρύτερο δημόσιο διάλογο σχετικά με την τεχνητή νοημοσύνη και τις πιθανές αρνητικές επιπτώσεις και τους κινδύνους που ενέχει. Ο ίδιος είχε πάρει την πρωτοβουλία να παραγγείλει την Ai-Da πριν δύο χρόνια στη βρετανική εταιρεία ρομποτικής Engineered Arts, ενώ οι μηχανικοί του Πανεπιστημίου του Λιντς δημιούργησαν το εξελιγμένο ρομποτικό χέρι της.